દરેક સંબધને એક સરનામું હોય છે મિત્રતાનું સરનામું એટલે વિશ્વાસ. તમારા દોસ્તોના લિસ્ટમાં એક નામ એવું હોય જેને તમે તમારા પર્સનલ ઇ-મેઇલનો પાસવર્ડ કોઇપણ પ્રકારની શંકા વગર કહી શકો એ તમારો ભાઇબંધ. આમ જોવા જઇએ તો તમારી પહેલી ગર્લફેન્ડનું નામ તો તમારો ખાસ ભાઇબંધ જાણતો જ હોય એટલે તમે નહીં કહો તોય તમારો પાસવર્ડ એને ખબર જ હશે. (એક સર્વે મુજબ મોટાભાગે પુરુષોના ઇ-મેઇલનો પાસવર્ડ એમની પહેલી ગર્લફેન્ડનું નામ હોય છે. હવે ઉતાવળા ન થશો. લેખ પૂરો વાંચ્યા પછી પાસવર્ડ બદલવા જજો.)